
Școala de vară CIVIS  “Health care analysis in an international perspective”, organizată la București de către UB și Universitatea din Stockholm

CIVIS anunță deschiderea înscrierilor pentru școala de vară pe tema “Health care analysis in an international perspective“, organizată de către Universitatea din București și Universitatea din Stockholm, la București, în perioada 4-7 iunie 2022.
Înscrierile sunt deschise în special pentru studenții UB de la ciclurile de master și doctorat, dar și celor celor înscriși la programe de licență (cu înclinație către studii avansate). 
Persoanele interesate vor transmite CV-ul și scrisoarea de motivație la adresa de e-mail summer.school@faa.unibuc.ro. Termenul limită pentru trimiterea aplicațiilor este 31 martie 2022.
Evaluarea economică și impactul politicilor de sănătate, printre subiectele abordate
În cadrul programului, vor fi abordate subiecte tradiționale ale domeniului, precum evaluarea economică și impactul politicilor de sănătate, cercetări recente ce vizează intervenții ale economiei comportamentale pentru susținerea obiceiurilor sănătoase, analize statistice privind indicatorii de calitate și performanță, elemente de etică și diferite studii de caz.
Pe lângă profesori ai Universității din București, la eveniment vor conferenția cadre didacticede la Universitatea din Stockholm (Suedia), Universitatea Sapienza din Roma (Italia), Universitatea Națională și Capodistriană din Atena (Grecia), Universitatea Eberhard Karls din Tübingen (Germania) și Universitatea Aix-Marseille (Franța).

[bookmark: _GoBack]Mai multe detalii pot fi consultate pe site-ul școlii de vară aici și aici. 
Colaborarea internațională desfășurată în cadrul hubul de sănătate din rețeaua CIVIS este operaționalizată în cadrul acestei școli de vară interdisciplinare dedicate analizei sistemelor de sănătate. 
Universitatea Civică Europeană CIVIS este o alianță academică ce reunește nouă dintre cele mai importante universități din Europa: Aix-Marseille Université, National and Kapodistrian University of Athens, Universitatea din București, Université Libre de Bruxelles, Universidad Autónoma de Madrid, Sapienza Università di Roma, Stockholm University, Eberhard Karls Universität Tübingen, University of Glasgow și Universitatea Paris Lodron din Salzburg. CIVIS reunește o comunitate de aproximativ 470.000 de studenți și 58.000 de angajați, dintre care peste 35.000 sunt cadre universitare și cercetători.









